Source: https://www.riigiteataja.ee/akt/12828964
Timestamp: 2019-12-10 01:11:54+00:00
Document Index: 5915180

Matched Legal Cases: ['§ 1', '§ 3', '§ 4', '§ 8', '§ 9', '§ 10', '§ 11', '§ 12', '§ 13', '§ 43', '§ 12', '§ 73', '§ 1', '§ 3', '§ 4', '§ 8', '§ 12', 'kohus ', '§ 73', '§ 9', '§ 12', '§ 36', '§ 36', '§ 10', '§ 11', '§ 12', '§ 13']

Illuka Varjupaigataotlejate Vastuvõtukeskuse põhimäärus – Riigi Teataja
Illuka Varjupaigataotlejate Vastuvõtukeskuse põhimäärus
Illuka Varjupaigataotlejate Vastuvõtukeskuse põhimäärus - sisukord
§ 1 Illuka Varjupaigataotlejate Vastuvõtukeskus
§ 3 Vastuvõtukeskuse tegevust reguleerivad õigusaktid
§ 4 Finantseerimine ja eelarve
§ 8 Vastuvõtukeskuse eesmärk
§ 9 Vastuvõtukeskuse ülesanded
§ 10 Vastuvõtukeskuse juhtimine
§ 11 Vastuvõtukeskuse juhataja pädevus ja ülesanded
§ 12 Vastuvõtukeskuse struktuur
§ 13 Vastuvõtukeskuse ümberkorraldamine ja tegevuse lõpetamine
RTL 2007, 41, 706
Vastu võetud 10.05.2007 nr 45
Määrus kehtestatakse «Vabariigi Valitsuse seaduse» § 43 lõike 5 alusel ja kooskõlas «Välismaalasele rahvusvahelise kaitse andmise seaduse» § 12 lõikega 2 ja § 73 lõikega 1 ning «Välismaalaste seaduse» §-ga 1418.
§ 1. Illuka Varjupaigataotlejate Vastuvõtukeskus
(1) Illuka Varjupaigataotlejate Vastuvõtukeskus on Sotsiaalministeeriumi hallatav riigiasutus.
(2) Illuka Varjupaigataotlejate Vastuvõtukeskuse nime ametlik tõlge inglise keelde on Illuka Reception Centre for Asylum Seekers.
Oma ülesannete täitmisel esindab Illuka Varjupaigataotlejate Vastuvõtukeskus (edaspidi vastuvõtukeskus) riiki.
§ 3. Vastuvõtukeskuse tegevust reguleerivad õigusaktid
Vastuvõtukeskus juhindub oma tegevuses Eesti Vabariigi seadustest, nende rahvusvaheliste konventsioonide ja lepingute nõuetest, millega Eesti Vabariik on ühinenud, Vabariigi Valitsuse määrustest ja korraldustest, sotsiaalministri määrustest ja käskkirjadest ning käesolevast põhimäärusest.
§ 4. Finantseerimine ja eelarve
Vastuvõtukeskus on riigieelarvest finantseeritav asutus. Vastuvõtukeskuse eelarve kinnitab, muudab ja selle täitmist kontrollib sotsiaalminister seaduses kehtestatud korras. Vastuvõtukeskusel on arvelduskontod Riigikassa kontsernikonto koosseisus.
Vastuvõtukeskus on aruandekohustuslik sotsiaalministri ees, kes sotsiaalala asekantsleri vahendusel suunab ja koordineerib vastuvõtukeskuse tegevust ning teostab teenistuslikku järelevalvet õigusaktides sätestatud korras.
(1) Vastuvõtukeskusel on sõõrikujuline 35-mm läbimõõduga pitsat, mille keskel on väikese riigivapi kujutis ja selle ääres sõnad «ILLUKA VARJUPAIGATAOTLEJATE VASTUVÕTUKESKUS».
(2) Vastuvõtukeskus võib kasutada õigusaktides kehtestatud korras registreeritud logo.
Vastuvõtukeskus asub Ida-Virumaal Illuka vallas Jaama külas. Vastuvõtukeskuse postiaadress on: Jaama küla, Illuka vald, 41001, Ida-Viru maakond.
§ 8. Vastuvõtukeskuse eesmärk
(1) Vastuvõtukeskuse eesmärk on korraldada «Välismaalasele rahvusvahelise kaitse seaduse» § 12 lõikes 2 nimetatud teenuste osutamine:
1) varjupaigataotlejale varjupaigamenetluse ajal;
2) ajutise kaitse alusel elamisloa taotlejale ajutise kaitse menetluse ajal;
3) välismaalasele, kes vaidlustab varjupaigataotluse suhtes tehtud otsuse kohtus, kaebamistähtajal;
4) välismaalasele, kelle suhtes tehtud lahkumisettekirjutuse sundtäitmise on kohus peatanud, kohtumenetluse ajal;
5) välismaalasele kaaluka avaliku huvi korral kuriteo tõendamiseseme asjaolude selgitamisele kaasaaitamiseks antava elamisloa taotluse läbivaatamise ja elamisloa kehtivuse ajal.
(2) Vastuvõtukeskus korraldab «Välismaalasele rahvusvahelise kaitse seaduse» § 73 lõike 1 kohaselt vajadusel majutusteenuse osutamise rahvusvahelise kaitse saajale.
§ 9. Vastuvõtukeskuse ülesanded
(1) Vastuvõtukeskuse ülesandeks on korraldada taotlejale vastavalt vajadusele toetusena järgmiste teenuste osutamine:
2) «Välismaalasele rahvusvahelise kaitse seaduse» § 12 lõike 2 punktis 2 nimetatud taotleja varustamine toiduainetega või toitlustamine ning varustamine esmavajalike riietus- ja muude tarbeesemete ning hügieenivahendite ja rahaga hädapärasteks pisikulutusteks «Välismaalasele rahvusvahelise kaitse andmise seaduse» § 36 lõikes 6 sätestatud määras või vastuvõtukeskuse poolt pakutavate teenuste asemel rahalise toetuse maksmine «Välismaalasele rahvusvahelise kaitse andmise seaduse» § 36 lõigetes 4 ja 5 sätestatud määras;
5) taotleja informeerimine tema õigustest ja kohustustest;
(2) Vastuvõtukeskus korraldab rahvusvahelise kaitse saajale vajadusel majutusteenuse osutamise kuni kohalikku omavalitsusüksusesse elama asumiseni.
(3) Vastuvõtukeskus võib käesolevas paragrahvis nimetatud teenuste osutamiseks sõlmida lepinguid teiste füüsiliste ja juriidiliste isikutega.
§ 10. Vastuvõtukeskuse juhtimine
Vastuvõtukeskust juhib juhataja, kellega sõlmib töölepingu sotsiaalminister.
§ 11. Vastuvõtukeskuse juhataja pädevus ja ülesanded
(1) Vastuvõtukeskuse juhataja:
1) käsutab vastuvõtukeskuse valdusse antud riigivara ja vahendeid kooskõlas kehtivate õigusaktide ja käesoleva põhimäärusega;
2) esindab vastuvõtukeskust riigi ja kohaliku omavalitsuse asutustes ning suhetes füüsiliste ja juriidiliste isikutega ilma volikirjata;
3) annab volikirju vastuvõtukeskuse esindamiseks;
4) sõlmib vastuvõtukeskuse nimel lepinguid;
5) kinnitab vastuvõtukeskuse sisekorra- ja muud eeskirjad, asjaajamiskorra, töötajate ametijuhendid ning muud vastuvõtukeskuse töökorraldust reguleerivad juhendid ja korrad;
6) kinnitab vastuvõtukeskuse töötajate koosseisu ja palgad ning sõlmib vastuvõtukeskuse töötajatega töölepingud, samuti kohaldab neile ergutusi ja määrab distsiplinaarkaristusi;
7) annab oma pädevuse piires õigusaktide alusel ja nende täitmiseks käskkirju ning suulisi ja kirjalikke korraldusi, mis on kohustuslikud täitmiseks vastuvõtukeskuse töötajatele;
8) valmistab ette vastuvõtukeskuse eelarve ja esitab selle kinnitamiseks sotsiaalministrile;
9) teeb sotsiaalministrile sotsiaalala asekantsleri kaudu ettepanekuid vastuvõtukeskuse tegevuse korraldamiseks;
10) osaleb sotsiaalala asekantsleri kaudu vastuvõtukeskuse tegevust puudutavate õigusaktide eelnõude väljatöötamises;
11) hoiab vastuvõtukeskuse pitsatit ja kehtestab selle kasutamise korra;
12) täidab muid õigusaktides sätestatud ülesandeid.
(2) Juhataja ajutisel äraolekul asendab teda juhataja volitatud töötaja.
§ 12. Vastuvõtukeskuse struktuur
Vastuvõtukeskuse töövaldkondi juhivad spetsialistid. Vastuvõtukeskuse ülesannete täitmiseks alalisi struktuuriüksusi ei moodustata.
§ 13. Vastuvõtukeskuse ümberkorraldamine ja tegevuse lõpetamine
Vastuvõtukeskuse tegevuse korraldab ümber ja lõpetab Vabariigi Valitsus.
Sotsiaalministri 1. septembri 1998. a määrus nr 47 «Illuka Varjupaigataotlejate Vastuvõtukeskuse põhimääruse kinnitamine» (RTL 1998, 273/274, 1134; 2003, 63, 896) tunnistatakse kehtetuks.